ભારતીય રેલવે કેટરિંગ એન્ડ ટુરિઝમ કોર્પોરેશન (આઇઆરસીટીસી) એ ટ્રેન મુસાફરો માટે નવી સેવા શરૂ કરી છે. આ હેઠળ, લાંબા અંતરની મુસાફરો માટે ટ્રેનમાં ટૅબલેટ દ્વારા સંચાલિત ઑટોમેટેડ ફૂડ વેંડિંગ મશીન મૂકવામાં આવ્યું છે. ઉલ્લેખનીય છે કે આ સેવા કોઈમ્બતુર- બેંગલોર ઉદય એક્સપ્રેસમાં પૂરી પાડવામાં આવી છે. મુસાફરો આ સેવા દ્વારા બિસ્કીટ, ચિપ્સ વગેરે લઈ શકે છે. નાસ્તા ઉપરાંત, આ મશીનમાંથી ફળોનો રસ, ચા અને કોફી પણ મળશે. આ મશીનને ત્રણ કૉચ વચ્ચે ડાઇનિંગ એરિયામાં રાખવામાં આવેલ છે. આ સુવિધા ખાસ કરીને બિઝનેસ પ્રવાસીઓને ધ્યાનમાં રાખીને શરૂ કરવામાં આવી છે.